# Robert van Gulik

Robert Hans van Gulik (en xinès: 髙羅佩 i en pinyin: Gāo Luópèi) fou un orientalista, sinòleg, diplomàtic, escriptor en diverses llengües i músic (enamorat de l'instrument xinès guqin); nascut el 9 d'agost de 1910 a Zutphen i mort el 24 de setembre de 1967 a la Haia.
Fill d'un metge militar neerlandès destinat a les Índies Orientals Neerlandeses (en l'actualitat Indonèsia), de nen va viure a l'illa de Java. Allí va aprendre llengües indonèsies i es va iniciar en el xinès mandarí que va continuar estudiant mitjançant cursos particulars a Holanda. El 1928 col·labora amb la revista sinoneerlandesa “China”. Matriculat a la Universitat de Leyde estudia dret colonial, perfecciona el xinès i estudia japonès. A la Universitat d'Utrecht va aprendre el sànscrit i el tibetà. El 1935 es doctora i gràcies els seus coneixements i el seu poliglotisme obté un càrrec diplomàtic al Japó. Residia a Tòquio quan aquest país, el 1941, va declarar la guerra i als Estats Units (i per tant als aliats que lluitaven a Àsia) però l'any següent va ser evacuat amb altres diplomàtics i va passar la resta de la Segona Guerra Mundial com a membre de la missió neerlandesa davant el govern nacionalista de Chiang Kai-shek a Chongqing. Es casa el 1943 amb Shui Shifang, filla d'un mandarí de la darrera dinastia imperial. Van tenir quatre fills.
Acabada la guerra va tornar als Països Baixos, des d'on viatja als Estats Units com a canceller de l'ambaixada neerlandesa a Washington DC. Va tornar a visitar Japó el 1949 on va romandre allí els quatre anys següents, on va publicar els seus dos primers llibres. Addicte al tabac va morir a conseqüència d'un càncer, a Holanda als 57 anys. Ha estat també diplomàtic a l'Índia, Indonèsia, Líban i Corea.

## Bibliografia

Sobre Xina, Gulik va escriure:
* “Erotic Color Prints of the Ming Period" (1951). Nota:. Existeixen dubtes sobre l'autenticitat dels dibuixos.
* "T'ang-Yin-Pi-Shih : Parallel Cases from Under Pear-Tree" (1956)
* "Sexual Life in Ancient China" (1961)
* "The Lore of the Chinese Lute", La tradició del llaüt xinès. Sophia University & Charles E. Tuttle Company, 1969.
* "Hsi K'ang and his Poetical Essay on the Lute", Hsi K'ang i el seu assaig poètic sobre el llaüt. Sophia University & Charles E. Tuttle Company, 1969.
Gulik és un autor d'una sèrie de novel·les ambientades a la Xina del segle vii i protagonitzades pel Jutge Di (630-700) que era un personatge real famós per la seva gran fama de deducció. Al segle xvii Di va esdevenir personatge de la literatura popular xinesa. Segons sembla, va utilitzar textos xinesos relacionats amb aquest jutge. Novel·les de la sèrie dedicada al jutge Di:
* "Celebrated Cases of Judge Dee", traducció del xinès (1941–1948)
* The Chinese Maze Murders (escrita el 1950, publicada en japonès el 1951)
* The Chinese Bell Murders (escrita entre 1953–1956, publicada el 1958)
* The Chinese Lake Murders (escrita entre 1953–1956, publicada el 1960)
* The Chinese Gold Murders (escrita el 1956, publicada el 1959)
* "The Chinese Nail Murders" (escrita el 1958, publicada el 1961)
* The Haunted Monastery (escrita entre 1958–1959, publicada el 1961)
* The Red Pavilion (escrtita entre el 1958–1959, publicada el 1961)
* The Lacquer Screen (escrita entre 1958–1959, publicat el 1962
* The Emperor's Pearl (1963)
* Vier vingers, escrita en neerlandès (1964)
* The Monkey and the Tiger (1965)
* The Willow Pattern (1965)
* Murder in Canton (1966)
* The Phantom of the Temple (1966)
* Judge Dee at Work, short stories (1967)
* Necklace and Calabash (1967)
* Poets and Murder (1968)
Sobre l'autor:
* Robert van Gulik: His life, his work, Janwillem van de Wetering. Soho Press, New York, 1998. ISBN 1-56947-124-X

## Enllaços externs

* Arxivat 2013-10-29 a Wayback Machine.